[{"text_idx": "#000006", "text": "Neuadd Fwyd y Ffair Aeaf"}, {"text_idx": "#000007", "text": "Mae Cyswllt Ffermio yn cyhoeddi siaradwyr o bob rhan o\u2019r sector teledu a chyfryngau cymdeithasol ar gyfer digwyddiad Arloesi ac Arallgyfeirio eleni"}, {"text_idx": "#000008", "text": "Mae\u2019r digwyddiad, a gynhelir ddydd Iau 21 Medi ar Faes Sioe Frenhinol Cymru, wedi cadarnhau\u2019r prif siaradwyr gan gynnwys y ffermwr a\u2019r dylanwadwr ar y cyfryngau cymdeithasol Ioan Humphries neu @that_Welsh_farmer, Dilwyn Evans, y byddwch efallai\u2019n ei adnabod fel milfeddyg Clarkson\u2019s Farm a Mandy Watkins, cynllunydd tai ar S4C yn ogystal a\u0302 chynrychiolwyr o Lywodraeth Cymru a fydd yn darparu gwybodaeth ar y cynlluniau, cyllid a\u2019r cymorth diweddaraf sydd ar gael i\u2019r diwydiant."}, {"text_idx": "#000009", "text": "Cynhaliwyd digwyddiad Arloesi ac Arallgyfeirio Cymru cyntaf erioed ym mis Medi 2019, ac ar o\u0302l seibiant oherwydd y pandemig, dychwelodd y digwyddiad yn gryfach nag erioed yn 2022. Bu i\u2019r digwyddiad ddenu dros 1,000 o ymwelwyr a 90 o arddangoswyr yn ogystal a\u0302 llu o wynebau cyfarwydd megis Tom Pemberton."}, {"text_idx": "#000010", "text": "Mae digwyddiad 2023 yn edrych i ddenu hyd yn oed mwy o fusnesau fferm a choedwigaeth sydd am gael mynediad at y cymorth, y wybodaeth, y syniadau a\u2019r technolegau newydd sydd ar gael yn y digwyddiad i helpu i ysgogi arloesi ac arallgyfeirio o fewn y diwydiant wrth ddarparu cymorth, arweiniad, hyfforddiant ac arddangosiadau ymarferol a fydd yn paratoi busnesau ffermio ar gyfer y dyfodol."}, {"text_idx": "#000011", "text": "Yn o\u0302l Eirwen Williams, cyfarwyddwr rhaglenni gwledig gyda Menter a Busnes, mae adeiladu ar lwyddiant digwyddiadau blaenorol yn dasg gyffrous i\u2019r ti\u0302m."}, {"text_idx": "#000012", "text": "\u201cRoeddem wrth ein bodd yn cael adborth mor gadarnhaol o\u2019n digwyddiadau blaenorol ac rydym am sicrhau bod 2023 hyd yn oed yn well. Mae\u2019r digwyddiad yn cynnig cyfle i\u2019r rhai sydd am arloesi ac arallgyfeirio siarad a\u0302\u2019r rhai sydd eisoes wedi cymryd y naid ac wedi arallgyfeirio tra hefyd yn gwneud cysylltiadau gwerthfawr o fewn y diwydiant i\u2019w helpu ar eu taith arallgyfeirio eu hunain.\u201d"}, {"text_idx": "#000015", "text": "Mae yna ychydig o leoedd ar gael i arddangoswyr o hyd, i arddangos cynnyrch neu wasanaeth, neu i hyrwyddo eich sefydliad yn y sioe, sicrhewch fod eich gofod arddangos yn cael ei archebu trwy wefan Cyswllt Ffermio."}, {"text_idx": "#000016", "text": "Neu os ydych yn dymuno mynychu a mwynhau\u2019r hyn sydd gan y digwyddiad i\u2019w gynnig, neilltuwch eich lle heddiw hefyd trwy\u2019r wefan, cliciwch yma."}]